– Politiet får nå mulighet til å pågripe og fengsle grunnløse asylsøkere som kommer hit og får en hurtigbehandling av søknaden, sier innvandrings — og integreringsminister Sylvi Listhaug (Frp).
Siden januar 2004 har Norge tatt i bruk en såkalt 48-timersprosedyre for å få færre asylsøkere fra land som regnes som trygge. Justis — og beredskapsdepartementet foreslår nå at disse kan bli fengslet mens søknaden blir behandlet. Lovforslaget blir lagt fram for Stortinget tirsdag, melder NTB.